Datum: 07.06.2019. o

Del. broj: I-688/2019

Strana: 1/1

**PITANJE I ODGOVOR**

**U VEZI ZAHTEVA ZA POJAŠNJENJEM KONKURSNE DOKUMENTACIJE ZA JAVNU NABAVKU USLUGA – USLUGE OBEZBEĐENJA JN 09/19**

**PITANJE:**

1.) Na stranama 6/37 i 7/37 konkursne dokumentacije, u delu: DODATNI USLOVI, pod 2. (kadrovski kapacitet), kao uslov stoji da ponuđači moraju imati 10 lica u radnom odnosu koji poseduju licencu za vršenje poslova obezbeđenja, od kojih minimum 5 lica moraju imati uverenje o položenom stručnom ispitu iz oblasti zaštite od požara. Kao način dokazivanja ispunjenosti ovog uslova, stoji: "kopije uverenja o položenom stručnom ispitu iz oblasti zaštite od požara za **navedena**lica". Nejasno je da li u dostavljenom spisku od 10 lica, za svih deset treba priložiti fotokopiju predmetnog uverenja, ili je ispunjen uslov ako se dostave tražena uverenja samo za 5 lica iz dostavljenog spiska od 10 lica?

**ODGOVOR:**

1.) Potrebno je dostaviti kopije uverenje o položenom stručnom ispitu iz oblasti zaštite od požara izdato od strane MUP-a za 5 lica.

**PITANJE:**

2.) Na strani 7/37 konkursne dokumentacije, u delu: DODATNI USLOVI, pod 2. (kadrovski kapacitet), kao uslov stoji da ponuđači moraju imati: "5 lica koja poseduju licencu za unapređenje upravljačkih kapaciteta u oblasti poslovne komunikacije, upravljanja ljudskim resursima i rada sa ranjivim grupama stanovništva". Kao način dokazivanja ispunjenosti ovog uslova, stoji: "...kao i kopije sertifikata odgovarajuće ustanove o završenoj obuci iz asertivne komunikacije; - kopije uverenja o položenom stručnom ispitu iz oblasti unapređenje upravljačkih kapaciteta u oblasti poslovne komunikacije, upravljanja ljudskim resursima i rada sa ranjivim grupama stanovništva". Iz navedenog nije jasno da li je ispunjen uslov ako se dostave kopije sertifikata iz asertivne komunikacije (za pet lica), ili se pored navedenog moraju dostaviti i uverenja o položenom stručnom ispitu iz oblasti unapređenje upravljačkih kapaciteta u oblasti poslovne komunikacije, upravljanja ljudskim resursima i rada sa ranjivim grupama stanovništva. Da li za jedno lice treba da dostavimo kopiju jednog ili dva uverenja-sertifikata? Kako bi ponuđači mogli da dostave prihvatljive ponude, neophodno je da preciznije definišete dodatne uslove i način njihovog dokazivanja.

**ODGOVOR:**

2.) Potrebno je dostaviti **samo** uverenja o položenom stručnom ispitu iz oblasti unapređenje upravljačkih kapaciteta u oblasti poslovne komunikacije, upravljanja ljudskim resursima i rada sa ranjivim grupama stanovništva za 5 lica, **bez** kopija sertifikata odgovarajuće ustanove o završenoj obuci iz asertivne komunikacije.

**PITANJE:**

3.) Na strani 7/37 konkursne dokumentacije, u delu: DODATNI USLOVI, pod 2. (kadrovski kapacitet), kao uslov stoji da ponuđači moraju imati: "3 lica sa položenom stručnom ispitu za spasioca". Kao način dokazivanja ispunjenosti ovog uslova, stoji: "KOPIJA DIPLOME". U skladu sa članom 76. ZJN, Naručilac određuje uslove za učešće u postupku, tako da su ti uslovi **u logičkoj vezi sa predmetom javne nabavke**. Ovde ne postoji logična veza, jer Naručilac nije propisao dodatni uslov vodeći računa da je on **primeren količini i nameni predmetne javne nabavke**.  Predmet javne nabavke je usluga obezbeđenja. Ako su Naručiocu potrebni spasioci na bazenu, to ne može biti predmet ove javne nabavke, već Naručilac mora raspisati novu javnu nabavku za usluge spasilaca. Ukazujemo Naručiocu da izbaci ovaj dodatni uslov u konkursnoj dokumentaciji, jer nije **primeren količini i nameni predmetne javne nabavke.**

**ODGOVOR:**

3.) Naručilac izbacuje navedeni deo dodatnog uslova „3 lica sa položenim stručnim ispitom za spasioce“ kao i način dokazivanja ispunjenosti ovog uslova-„kopija diplome“.

**PITANJE:**

4.) Na strani 8/37 konkursne dokumentacije, u delu: DODATNI USLOVI, pod 4. (tehnički kapacitet), kao uslov stoji da ponuđači moraju dokazati: "Posedovanje operativnog centra, sa permanentnim dežurstvom 0-24 časa dnevno sa osobljem, vozilima za intervenciju". Kao način dokazivanja ispunjenosti ovog uslova, stoji: "fotokopija ugovora za pružanje usluga za 24 časovnu kontrolu rada alarmnog sistema, najmanje 3 komada". Sugerišemo Naručiocu da u članovima 10. i 44.  Zakona o privatnom obezbeđenju stoji da: pravno lice koje ima licencu za vršenje poslova fizičko-tehničke zaštite lica i imovine i održavanja reda na sportskim priredbama, javnim skupovima i drugim mestima okupljanja građana mora imati Kontrolni centar, kao i tim za intervenciju po dojavnom signalu od najmanje dva službenika obezbeđenja. Znači, dostavljanjem fotokopije Licence za  vršenje poslova fizičko-tehničke zaštite lica i imovine i održavanja reda na sportskim priredbama (tačka 4. obaveznih uslova), ponuđači su dokazali da ispunjavaju traženi dodatni uslov, i nepotrebno je da zahtevate dostavljanje drugih dokaza. Ugovora za pružanje usluga za 24 časovnu kontrolu rada alarmnog sistema ponuđači nemaju, ili ih je vrlo malo. Ponuđači koji se bave uslugama obezbeđenja poseduju ugovore o pružanju usluga fizičko-tehničkog obezbeđenja, na osnovu kojih se podrazumeva da se iz kontrolnog centra izvršioca usluge vrši kontrola rada svih tehničkih sredstava postavljenih na objektu naručioca (alarmni, protivprovalni, protivpožarni sistemi, video nadzor...). Ukazujemo Naručiocu da izmeni ili prilagodi ovaj dodatni uslov u konkursnoj dokumentaciji.

**ODGOVOR:**

4.)Naručilac izbacuje navedeni dodatni uslov kojin se odnosi na tehnički kapacitet „Posedovanje operativnog centra, sa permanentnim dežurstvom 0-24 časa dnevno sa osobljem, vozilima za intervenciju", kao I način dokazivanja ispunjenosti ovog uslova, "fotokopija ugovora za pružanje usluga za 24 časovnu kontrolu rada alarmnog sistema, najmanje 3 komada i FOTOKOPIJA SAOBRAĆAJNE DOZVOLE“„

**PITANJE:**

5.) Na strani 23/37 konkursne dokumentacije, (OBRAZAC 6), nalazi se izjava o poštovanju obaveza, koju ponuđači treba da potpišu i dostave u ponudi. Ista ta izjava stoji na stranama 21/37 i 22/37  konkursne dokumentacije pod 4). Nepotrebno duplirate deo konkursne dokumentacije dovodeći ponuđače u zabunu i mogućnost činjenja greške u ponudi što bi rezultiralo odbijanjem ponude. Sugerišemo Naručiocu da izmeni ili prilagodi konkursnu dokumentaciju u skladu sa primedbom.

**ODGOVOR:**

5.) Naručilac izbacuje Obrazac 6 koji se nalazi na strani 23. konkursne dokumentacije.

**PITANJE:**

6.) Na strani 12/37 konkursne dokumentacije, pod 2. stoji: "Ukoliko dve ili više ponuda imaju istu najnižu ponuđenu cenu, kao najpovoljnija biće izabrana ponuda onog ponuđača koji je ponudio duži rok važenja ponude". U tabelama na stranama 17/37 i 24/37 već je upisan rok važenja ponude od 30 dana. PITANJE: Kako da ponuđač ponudi rok važenja ponude duži od upisanih 30 dana?  Sugerišemo Naručiocu da izmeni ili prilagodi konkursnu dokumentaciju u skladu sa primedbom.

**ODGOVOR:**

6.)Naručilac menja strane 17 i 24 konkursne dokumentacije u smislu da u tabelama na mestu gde je naznačeno rok važenje ponude umesto „30 dana od otvaranja ponude“ treba da stoji „minimalno 30 dana od otvaranja ponude“.

**PITANJE:**

7.) Na stranama 17/37 i 24/37 konkursne dokumentacije predviđeno je da ponuđači upišu ponuđenu cenu radnog sata (sa i bez PDV-a). Ukazujemo Naručiocu da član 12. stav 1. Pravilnika o obaveznim elementima konkursne dokumentacije u postupcima javnih nabavki i načinu dokazivanja ispunjenosti uslova (Službeni glasnik RS br. 86/2015) definiše koji su osnovni elementi ponuđene cene sadržani u obrascu ponude, a to su: cena (jedinična i **ukupna**) sa i bez PDV-a i procentualno učešće određene vrste troškova u slučaju kada je navedeni podatak neophodan radi usklađivanja cene tokom perioda trajanja ugovora, odnosno okvirnog sporazuma (učešće troškova materijala, rada energenata i dr.). Član 3., stavom 1, tačkom 33. ZJN definiše da je prihvatljiva ponuda, ponuda koja je blagovremena, koju Naručilac nije odbio zbog bitnih nedostataka, koja je odgovarajuća, koja ne ograničava niti uslovljava prava naručioca niti obaveze ponuđača, **i koja ne prelazi iznos procenjene vrednosti javne nabavke**. U skladu sa navedenim neophodno je da Naručilac navede u tehničkim karakteristikama i obrascu strukture cene ukupan okvirni broj časova potreban za izvršenje nabavke, da bi se upravo na osnovu okvirnog broja časova navela jedinična i **UKUPNA**cena ponude za izvršenje usluge. Ona se određuje na osnovu ukupnog broja okvirno datih sati za izvršenje usluge. UKUPAN okvirni broj časova potreban za izvršenje usluge i ugovoraformira obavezan obrazac strukture cene u konkursnoj dokumentaciji sa svim obaveznim elementima. Iz tog razloga potrebno je da u Obrazac strukture cene unesete UKUPAN OKVIRNI BROJ ČASOVA ZA IZVRŠENJE USLUGE, da bi ponuđači mogli da unesu i pojedinačnu cenu i ukupnu cenu za izvršenje usluge, a Naručilac mogao da proceni da li ponuda ponuđača prelazi iznos procenjene vrednosti ili ne prelazi, odnosno da li je ponuda prihvatljiva ili nije prihvatljiva, kao i da bi svi ponuđači mogli da pripreme prihvatljivu ponudu pod istim uslovima. Kako će Naručilac utvrditi da li je ponuda prihvatljiva ukoliko u obrascu strukture cene ne unese  okvirni broj časova    potrebnih za izvršenje usluge. Drugim rečima, da bi Naručilac mogao da rangira ponude u skladu sa Zakonom o javnim nabavkama, a ponuđači da pripreme prihvatljive ponude, neophodno je da se navede okvirni broj časova  potrebnih za izvršenje usluge u obrascu strukture cene koji je sastavni deo ponude ponuđača. Sugerišemo Naručiocu da ispravi ove nepravilnosti u konkursnoj dokumentaciji i da shodno tome i pozitivnim propisima koji uređuju oblast javnih nabavki, da bi (ponavljamo) ponuđači mogli da podnesu prihvatljive i uporedive ponude, a Naručilac mogao da rangira ponude ponuđača na zakonom propisan način, neophodno je iskazivanje ukupnog iznosa ponude sa i bez PDV-a, a u odnosu na okvirni broj časova i jediničnu cenu u Obrascu strukture cena.

**ODGOVOR:**

7.) Naručilac vrši izmenu konkursne dokumentacije i unosi okviran broj sati za izvršenje predmetne javne nabavke koji iznosi 7142 satа za ceo period.U skladu sa tim vrši se i izmena konkursne dokumentacije na stranama 17 i 24 i u tabelama se unosi ukupna cena za ceo period pružanja usluge bez pdv-a i sa pdv-om.

U skladu sa navedenim izmenama konkursne dokumentacije pomera se rok za dostavljanje ponuda i koji sada glasi „17.06.2019.“

Komisija za javne nabavke